Ծրագրի նոր փուլը երկրի համար կարեւոր իրադարձություն համարեց նախագահ Ռոբերտ Քոչարյանը։ Նա ընդգծեց, որ խոսքը 2003թ.-ի ընթացքում, այլ ոչ թե հեռավոր ժամանակահատվածում, 3 հազար ընտանիքի բնակարաններով ապահովելու մասին է։ Նախագահն այս խնդրի լուծման ամենաարդյունավետ ուղղություններից մեկը համարեց սերտիֆիկատների տրամադրման, ինչպես նաեւ "Լինսի" հիմնադրամի միջոցներով իրականացվող ծրագրերը։ Նա առանձնահատուկ ուշադրություն հրավիրեց այն փաստին, որ երկու ծրագրերն էլ իրականացվում են ամերիկյան ֆինանսավորմամբ եւ շնորհակալություն հայտնեց ԱՄՆ Կոնգրեսին, կառավարությանն ու բոլոր նրանց, ովքեր մասնակցում են այս ծրագրերին։